favetes – Els fogons de la Bordeta
Tag: favetes
Bacallà en tempura amb romesco de carxofes i favetes
29 Novembre 2011 44 comentaris
Mai diguis mai, diuen. Doncs bé, la recepta d’avui està preparada amb alguns productes que ens van regalar fa poc d’una empresa, així que com que a nosaltres mai ens havia convençut aquest tipus de publicitat en blocs, us explicarem com va anar la cosa.
Ens van escriure des de la botiga online de productes gourmet Seleqto, proposant-nos fer una col·laboració amb el bloc. Nosaltres no volíem passar per haver de fer crítiques positives de productes només perquè te’ls havien regalat, ni fer grans parrafades publicitàries, així que ens ho vam prendre amb cautela.
Van oferir-nos, però, triar nosaltres mateixos els productes que més ens interessessin de la seva web, i no ens demanaven més enllà de fer-los servir en una recepta com faríem amb qualsevol altre ingredient, i referenciar la web de la botiga a l’explicació, res de logos, res de fer la pilota.
A casa ens encanten les conserves, amb elles sempre pots improvisar plats sorprenents en poc temps, així que la majoria de productes que vam triar de Seleqto ho eren.
I aquí teniu el resultat, un bacallà dessalat fregit en tempura, amb un acompanyament impressionant fet en un moment!
Els hi donem les gràcies per haver confiat en nosaltres, i haver-nos donat la llibertat per triar uns productes boníssims i usar-los i presentar-los sota el nostre criteri. Us convidem a visitar la seva web, sobretot ara que ja en plena campanya de Nadal tenen un parell de sorteigs de paneres molt suculents!
– Llom de bacallà (n’hem fet servir de dessalat)
– Favetes en oli d’oliva
– Cors de carxofa
– Mitja tassa de farina de blat de moro
– Mitja tassa de farina d’arròs
– 1 tassa d’aigua freda
– Chutney de ceba
– Reducció de salsa de soja
Marquem el cors de carxofa en una paella amb unes gotes d’oli, afegim una cullerada de romesco, les favetes i ho escalfem. Reservem.
Preparem la tempura barrejant el rovell amb les farines i l’aigua freda, afegim també un glaçó perquè estigui ben fred.
Passem els talls de llom de bacallà per la pasta de tempura i fregim en abundant oli d’oliva ben calent durant uns 3 minuts.
Emplatem el bacallà acompanyat del romesco, amb una mica de chutney de ceba i una mica de reducció de salsa de soja per sobre.
15 Abril 2011 1 Agost 2011 51 comentaris